На основу члана 99. став. 5., став 17. и 20., члана 101. став 5. и члана 103. став 5. Закона о планирању и изградњи („Службени гласник РС“ број 72/09, 81/09 - испр., 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18 и 31/19) и члана 40. став 1. тачка 7. Статута општине Инђија (“Службени лист општине Инђија“, број 5/19),

Скупштина општине Инђија, на седници одржаној дана 13. септембра 2019. године, донела је

**ОДЛУКУ**

**О ИЗМЕНАМА И ДОПУНИ ОДЛУКЕ**

**О ГРАЂЕВИНСКОМ ЗЕМЉИШТУ**

**У ЈАВНОЈ СВОЈИНИ ОПШТИНЕ ИНЂИЈА**

**Члан 1.**

У Одлуци о грађевинском земљишту у јавној својини општине Инђије („Службени лист општине Инђија“, број 6/15) у члану 4. речи: „јавно предузеће Дирекција за изградњу општине Инђија Ј.П. Инђија (у даљем тексту: Дирекција)“, замењују се речима: „Јавно предузеће за управљање путевима и паркиралиштима "Инђија пут" Инђија (у даљем тексту: Јавно предузеће)“.

**Члан 2.**

У члану 54. став 3. мења се и гласи:

„Почетни износ закупнине за давање у закуп грађевинског земљишта из става 1. овог члана утврђује се на основу акта о процени пореског или другог надлежног органа или лиценцираног проценитеља.

После става 3. додаје се нови став 4. који гласи:

„Акт о процени из става 3. овог члана прибавља Јавно предузеће“.

Досадашњи став 4. постаје став 5.

**Члан 3.**

У чл. 12, 17, 18, 20, 30, 34, 39, 46, 49, 62, 68, 69, 70, 71, 74 и 75. реч: „Дирекција“, у одређеном падежу замењује се речима: „Јавно предузеће“ у одговарајућем падежу.

**Члан 4.**

Ова одлука ступа на снагу осмог дана од дана објављивања у "Службеном листу општине Инђија".

СКУПШТИНА ОПШТИНЕ ИНЂИЈА

**Број:35-208/2019-I Председник,   
Дана: 13. септембра 2019.године**

**Инђија Милан Предојевић**

О б р а з л о ж е њ е

Правни основ за доношење Одлуке о изменама и допуни Одлуке о грађевинском земљишту у јавној својини општине Инђија садржан је у члану 99. став. 5., став 17. и 20., члана 101. став 5. и члана 103. став 5. Закона о планирању и изградњи („Службени гласник РС“ број 72/09, 81/09 - испр., 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18 и 31/19) и члану 40. став 1. тачка 7. Статута општине Инђија.

Измени Одлуке о грађевинском земљишту у јавној својини општине Инђија приступило се на основу Иницијативе Јавног предузећа за управљање путевима и паркиралиштима „Инђија пут“, Инђија број 35-54/2019 од 15.07.2019. године која је запримљена у Општинској управи дана 16.07.2019. године.

У својој иницијативи напред наведено Јавно предузеће иницира измену члана 4. Одлуке у смислу усклађивања наведеног члана са Одлуком о промени оснивачког акта Јавног предузећа за управљање путевима и паркиралиштима „Инђија пут“ Инђија („Службени лист општине Инђија“, број 7/13, 1/15, 14/16 и 22/16). Даље се иницира измена члана 54. Одлуке у делу који се односи на утврђивање почетног износа закупнине за давање у закуп грађевинског земљишта јавне намене, имајући у виду да Министарство финансија – Пореска управа није у могућности да изврши процену предметног земљишта, тако да се предлаже измена наведеног члана на начин да процену поред пореског органа може да изврши и други надлежни орган или овлашћени проценитељ.

Чланом 1. Одлуке о измена и допуни Одлуке о грађевинском земљишту у јавној својини општине Инђија врши се измена у члану 4. Одлуке, односно усклађује се назив Јавног предузећа.

Чланом 2. врши се измена члана 54. став 3. на начин да се дефинише да почетни износ закупнине за давање у закуп грађевинског земљишта јавне намене утврђује се на основу акта о процени пореског или другог надлежног органа или лиценцираног проценитеља, а чланом 3. се у складу са Одлуком о промени оснивачког акта Јавног предузећа за управљање путевима и паркиралиштима „Инђија пут“ Инђија, назив „Дирекција“ замењује називом „Јавно предузеће“

Имајући у виду напред наведено предлаже се Скупштини општине Инђија да Одлуку о изменама и допуни Одлуке о грађевинском земљишту у јавној својини општине Инђија усвоји у тексту како је дат у материјалу.

Одељење за правне и скупштинске послове

**ПРЕГЛЕД ИЗВРШЕНИХ ИЗМЕНА**

**Члан 4.**

Послове обезбеђивања услова за уређивање, употребу, унапређивање и заштиту грађевинског земљишта на територији општине Инђија обавља ~~јавно предузеће Дирекција за изградњу општине Инђија Ј.П. Инђија (у даљем тексту: Дирекција~~).

**„Јавно предузеће за управљање путевима и паркиралиштима "Инђија пут" Инђија (у даљем тексту: Јавно предузеће)“.**

**Члан 54.**

Грађевинско земљиште јавне намене може се дати у закуп на одређено време ради постављања мањих монтажних и других објеката привременог карактера, најдуже до пет година, односно до привођења земљишта планираној намени.

Поступак давања у закуп грађевинског земљишта из става 1. овог члана спроводи се у складу одредбама ове одлуке којима се регулише поступак отуђења, односно давања у закуп грађевинског земљишта.

~~Почетни износ закупнине за давање у закуп грађевинског земљишта из става 1. овог члана утврђује се на начин прописан овом одлуком.~~

**Почетни износ закупнине за давање у закуп грађевинског земљишта из става 1. овог члана утврђује се на основу акта о процени пореског или другог надлежног органа или лиценцираног проценитеља**

**Акт о процени из става 3. овог члана прибавља Јавно предузеће.**

Објекти из става 1. овог члана се постављају под условима прописаним Одлуком о постављању и уклањању мањих монтажних и других објеката привременог карактера на површинама јавне намене на територији општине Инђија ("Служ. лист општине Инђија" бр. 11/12).